**Cenu aptaujas**

**„Kanalizācijas sūkņu staciju drupinātāju vadības skapju ar hidrostatiskajām mērīšanas ierīcēm piegāde”**

 **(identifikācijas Nr.DŪ-2017/14)**

**NOLIKUMS**

1. **Vispārīgā informācija**
	1. Iepirkuma identifikācijas numurs: **DŪ-2017/14.**
	2. Pasūtītājs– **sabiedrība ar ierobežotu atbildību „Daugavpils ūdens”**, reģistrācijas Nr.41503002432, Ūdensvada iela 3, Daugavpils, LV-5401.
	3. Kontaktpersona iepirkuma jautājumos – Iepirkumu speciāliste Svetlana Romāne, tālrunis 65447815, fakss 65425547, e-pasts: kontakti@daugavpils.udens.lv
	4. Kontaktpersona par iepirkuma priekšmetu - Kanalizācijas attīrīšanas iekārtu nodaļas vadītājs Pāvels Ļeonovs, mob.20229904, e-pasts: leonovs@daugavpils.udens.lv
	5. Pasūtītāja prasībām atbilstošo piedāvājumu izvēles kritērijs: **zemākā cena**.
	6. Pretendents nav tiesīgs iesniegt piedāvājumu variantus.
	7. Piedāvājuma nodrošinājums ***nav*** paredzēts.
	8. Līguma izpildes garantija ***nav*** paredzēta.
2. **Informācija attiecībā uz iepirkuma procedūras rezultātā noslēdzamā tiesiskā darījuma būtiskām sastāvdaļām**
	1. Iepirkuma priekšmets:preces piegāde un uzstādīšana saskaņā ar tehniskās specifikācijas (**1.pielikums**) un Iepirkuma līguma **(5.pielikums)** prasībām.
	2. Iepirkuma priekšmets ***nav*** sadalīts daļās.
	3. Paredzamā līgumcena – **EUR 44 000,00 bez PVN.**
	4. Piegādes un uzstādīšanas vietas:SIA „Daugavpils ūdens”, Daugavpils, Latvijas Republika, saskaņā ar tehniskās specifikācijas (**1.pielikums**)
	5. Piegādes un uzstādīšanas termiņš – Izpildītājs izpilda Pasūtītāja pasūtītos un tā prasībām atbilstošus Darbus **12 (divpadsmit) mēnešu laikā** no Līguma spēkā stāšanās dienas.
3. **Informācija par iepirkumu**
	1. Informāciju par iepirkumu pasūtītājs publicē savā mājas lapā internetā [www.daugavpils.udens.lv](http://www.daugavpils.udens.lv) – informatīvajā daļā, sadaļā “Iepirkumi un mantas atsavināšana”, kā arī Daugavpils pašvaldības mājas lapā internetā [www.daugavpils.lv](http://www.daugavpils.lv)
	2. **Ieinteresēto piegādātāju pienākums ir pastāvīgi sekot līdzi aktuālajai informācijai minētajās mājas lapās par konkrēto iepirkumu.** Komisijas nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
4. **Piedāvājumu iesniegšanas kārtība**
	1. Piedāvājumi jāiesniedz personīgi vai nosūtot pa pastu.
	2. Iesniegšanas vieta – SIA „Daugavpils ūdens”, Ūdensvada ielā 3, Daugavpilī, LV-5401, Latvijas Republika, 107.kab..
	3. Pasta sūtījumam jābūt nogādātam 4.2.punktā norādītajā adresē līdz 4.4.punktā noteiktajam termiņam un par to pilnu atbildību uzņemas iesniedzējs.
	4. **Piedāvājuma iesniegšanas termiņš – līdz 2017.gada 12.jūnijam plkst.10:00**
	5. Iesniegto piedāvājumu atvēršana notiks **2017.gada 12.jūnijā plkst.10:00**, Ūdensvada ielā 3, Daugavpilī, SIA „Daugavpils ūdens” pārvaldes ēkas sanāksmju zālē. Iesniegto piedāvājumu atvēršana ir atklāta.
	6. Piedāvājums, kas iesniegts pēc minētā termiņa, netiks izskatīts un neatvērts tiks atdots vai nosūtīts atpakaļ iesniedzējam.
	7. Piedāvājumu vērtēšanu un lēmumu pieņemšanu komisijas veic slēgtā sēdē.
	8. Pretendenta iesniegtais piedāvājums nozīmē pilnīgu šīs iepirkuma procedūras nolikuma noteikumu pieņemšanu un atbildību par to izpildi.
	9. Piedāvājuma derīguma termiņš: **60 dienas** no piedāvājumu iesniegšanas termiņa beigām (nolikuma 4.4. punkts).
5. **Piedāvājuma noformēšana**
	1. Pretendents sagatavo un iesniedz piedāvājumu saskaņā ar iepirkuma procedūras dokumentu prasībām.
	2. Piedāvājums jāsagatavo latviešu valodā, drukātā veidā, vienā eksemplārā. Piedāvājumā iekļautos dokumentus var iesniegt citā valodā, šādā gadījumā dokumentiem jāpievieno tulkojums latviešu valodā ar apliecinājumu par tulkojuma pareizību saskaņā ar spēkā esošo attiecīgo jomu regulējošo normatīvo aktu prasībām. Pretējā gadījumā komisija ir tiesīga uzskatīt, ka attiecīgais atlases vai kvalifikācijas dokuments nav iesniegts.
	3. Piedāvājums jāiesniedz slēgtā aploksnē un aizzīmogotā iepakojumā (aploksnē). Uz iepakojuma jānorāda:

**SIA “Daugavpils ūdens”**

**Ūdensvada iela 3, Daugavpils , Latvija, LV – 5401**

**Piedāvājums iepirkuma procedūrai**

**<norādīt iepirkuma procedūras nosaukumu un**

**identifikācijas numuru>**

**Neatvērt līdz 2017.gada \_\_\_ plkst.\_\_\_\_**

**<Pretendenta nosaukums, juridiskā adrese un reģistrācijas numurs, kontaktpersona, tālrunis>**

* 1. Piedāvājuma sākumā pēc titullapas jābūt piedāvājuma satura radītājam, aiz kura seko visi pārējie piedāvājumā iekļaujamie dokumenti.
	2. Piedāvājumā iekļautajiem dokumentiem, kā arī kopijām un tulkojumiem jābūt noformētiem atbilstoši spēkā esošo dokumentu izstrādāšanas un noformēšanas kārtību regulējošo normatīvo aktu prasībām.
	3. Visiem piedāvājumā iekļautajiem ***dokumentiem (izņemot piedāvājuma nodrošinājumu, ja tāds ir paredzēts)*** jābūt caurauklotiem un apzīmogotiem tā, lai to nebūtu iespējams atdalīt, visām lapām jābūt sanumurētām. Piedāvājuma nodrošinājums, ja tāds paredzēts, iesniedzams kā atsevišķs dokuments.
	4. Pretendents iesniedz parakstītu piedāvājumu. Piedāvājumu paraksta pretendenta amatpersona, kuras pārstāvības tiesības ir reģistrētas likumā noteiktajā kārtībā, jeb pilnvarotā persona, pievienojot attiecīgās pilnvaras oriģinālu.
	5. Pieteikums, apliecinājums un finanšu piedāvājums jāsagatavo saskaņā ar iepirkuma procedūras nolikumam pievienotajām veidnēm un jāparaksta.
	6. Pretendentu iesniegtie dokumenti pēc iepirkuma pabeigšanas netiek atdoti atpakaļ (izņemot piedāvājuma nodrošinājumu, ja tāds paredzēts).

# Prasības pretendentam

* 1. Pretendentu kvalifikācijas prasības ir obligātas visiem pretendentiem, kas vēlas iegūt tiesības noslēgt Iepirkuma līgumu.
	2. Attiecībā uz pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi. Pasūtītājs pārliecinās, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem kandidātiem vai pretendentiem sabiedrisko pakalpojumu sniedzējs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā.
	3. Pretendents nav iekļauts Pasūtītāja izveidotajā neapstiprināto piegādātāju reģistrā saskaņā ar procedūru PR.7.106. "Iepirkumu vadīšana, piegādātāju novērtēšana". Izraksts no procedūras ir publicēts Pasūtītāja mājas lapā internetā [www.daugavpils.udens.lv](http://www.daugavpils.udens.lv) - informatīvajā daļā, sadaļā "Iepirkumi un mantas atsavināšana ".
	4. Pretendents ir reģistrēts normatīvajos aktos noteiktajā kārtībā Komercreģistrā vai līdzvērtīgā reģistrā ārvalstīs, licencēts vai sertificēts atbilstoši attiecīgās valsts normatīvo aktu prasībām un ir tiesīgs sniegt pasūtītājam nepieciešamo pakalpojumu Latvijas Republikā. Personu apvienībai, attiecībā uz kuru pieņemts lēmums slēgt Iepirkuma līgumu, līdz vienošanās slēgšanas brīdim obligāti jāreģistrējas kā pilnsabiedrībai vai līgumsabiedrībai Latvijas Republikas normatīvajos aktos noteiktajā kārtībā.
	5. Pretendents var nodrošināt piegādes un uzstādīšanas pakalpojuma sniegšanu saskaņā ar tehniskās specifikācijas **(1.pielikums)** un Iepirkuma līguma **(5.pielikums)** prasībām.
	6. Izpildītājs var nodrošināt, ka iepirkuma līguma ietvaros izpildāmo darbu veikšana un to rezultātu pastāvēšana nerada šķēršļus turpināt starp Pasūtītāju un slēgto akciju sabiedrību (UAB) „EKOTAKAS”, reģistrācijas Nr.135450524, 23.02.2017.noslēgtas vienošanās par servisa pakalpojumu sniegšanu smalcinātāju (drupinātāju) tehniskā stāvokļa uzturēšanai darbam derīgā kārtībā izpildi, neizdarot tajā būtisko nosacījumu grozījumus.

# Iesniedzamie dokumenti:

* 1. Pieteikums saskaņā ar nolikumam pievienoto veidni (**2.pielikums**).
	2. Pretendenta apliecinājums, ka attiecībā uz pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi (**3.pielikums**).
	3. Finanšu piedāvājums saskaņā ar pasūtītāja izstrādātajām vadlīnijām un finanšu piedāvājuma veidni, iesniedzams papīra formā (**4.pielikums**).
	4. Ja pretendents ir piegādātāju apvienība, tad apliecinājums, ka gadījumā, ja attiecībā uz to pieņemts lēmums slēgt Iepirkuma līgumu, pirms tā noslēgšanas pretendents reģistrēsies kā pilnsabiedrība vai līgumsabiedrība Latvijas Republikas normatīvajos aktos noteiktajā kārtībā. Ja 10 (desmit) darba dienu laikā no pasūtītāja aicinājuma izsniegšanas pilnsabiedrība vai līgumsabiedrība netiek reģistrēta, tā tiek izslēgta no dalības iepirkumu procedūrā.
	5. Uzņēmumu reģistra izsniegts dokuments ar norādi uz pretendenta piedāvājumu (pilnvaru) parakstījušās personas tiesībām pārstāvēt pretendentu, pilnvaras oriģināls, ja pretendenta piedāvājumu paraksta pilnvarota persona.
	6. Pretendentam, kuram būtu piešķiramas Iepirkuma līguma slēgšanas tiesības, 10 darba dienu laikā no iepirkuma komisijas pieprasījuma nosūtīšanas dienas jāiesniedz kompetentu institūciju izsniegtās izziņas par to, ka attiecībā uz pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi. Ja pretendents noteiktajā termiņā neiesniedz minētas izziņas iepirkumu komisijai, tas tiek izslēgts no tālākas dalības iepirkuma procedūrā. Komisijai ir tiesības nepieprasīt minētās izziņas, ja tā pati ātri un sekmīgi var pārliecināties par izslēgšanas nosacījumu neesamību Elektronisko iepirkumu sistēmā (EIS).
	7. Dokuments, kas apliecina ražotāja ne mazāk kā 24 mēnešu garantiju uz Preci un brīvā formā pretendenta apliecinājums, kas apliecina, ka uzstādīšanas darbiem garantijas termiņš ir ne mazāk kā 24 mēneši, saskaņā ar iepirkuma procedūras tehnisko specifikāciju (**1.pelikums**).
	8. Slēgtās akciju sabiedrības (UAB) „EKOTAKAS”, reģistrācijas Nr.135450524, izdots dokuments, kas apliecina ka iepirkuma līguma ietvaros izpildāmo darbu veikšana un to rezultātu pastāvēšana neradīs šķēršļus turpināt starp Pasūtītāju un slēgto akciju sabiedrību (UAB) „EKOTAKAS”, reģistrācijas Nr.135450524*,* 23.02.2017*.*noslēgtas vienošanās par servisa pakalpojumu sniegšanu smalcinātāju (drupinātāju) tehniskā stāvokļa uzturēšanai darbam derīgā kārtībā izpildi, neizdarot tajā būtisko nosacījumu grozījumus.

# Iepirkuma līgums

# Iepirkuma rezultātā paredzēts noslēgt līgumu saskaņā ar tā projektu, kurš pievienots nolikuma 5.pielikumā, pretendentu, kura piedāvājums ar iepirkumu komisijas lēmumu tiks atzīts par atbilstošu nolikuma prasībām un atzīts par vislētāko. Piegādes un uzstādīšanas termiņš – 12 (divpadsmit) mēnešu laikā no Iepirkuma līguma spēkā stāšanas dienas.

* 1. Saskaņā ar Iepirkuma līguma nosacījumiem pasūtītās preces cena nevar pārsniegt attiecīga pretendenta finanšu piedāvājumā norādīto.
	2. Izraudzītajam pretendentam līgums jāparaksta 10 (desmit) dienu laikā no pasūtītāja nosūtītā uzaicinājuma parakstīt līgumu izsūtīšanas dienas pēc adreses **Ūdensvada iela 3, Daugavpils, Latvijas Republika**. Ja norādītajā termiņā uzvarētājs neparaksta līgumu, tas tiek uzskatīts par atteikumu to noslēgt un pretendents tiek izslēgts no dalības iepirkumu procedūrā.

# Piedāvājuma vērtēšana un izvēle

* 1. Piedāvājumu vērtēšanas laikā komisija pārbauda pretendentu atbilstību noteiktajām pretendentu kvalifikācijas prasībām, kā arī pārbauda piedāvājuma atbilstību nolikuma prasībām. Vērtējot pretendenta piedāvājumu, pasūtītājs pārbauda tajā esošas informācijas atbilstību pasūtītāja izvirzītajām prasībām. Neatbilstoši piedāvājumi tiek noraidīti.
	2. Pretendentu piedāvājumu pārbaudes laikā komisija noskaidro pretendenta kompetenci un atbilstību pasūtītāja prasībām pēc dokumentiem, kas pretendentam jāiesniedz saskaņā ar šī nolikuma prasībām, kā arī no publiskajā apritē esošās pasūtītāja iegūtās informācijas.
	3. Ja pretendenta piedāvājums neatbilst kādai pasūtītāja izvirzītajai prasībai, komisija tā piedāvājumu tālāk neizskata un pretendentu izslēdz no turpmākās dalības iepirkumā.
	4. Ja pretendenta piedāvājums skaidri, viennozīmīgi un nepārprotami neatspoguļo izvirzīto prasību izpildi, komisija šo piedāvājumu noraida un tālāk neizskata.
	5. Piedāvājumu vērtēšanas laikā komisija pārbauda, vai piedāvājumos nav aritmētisko kļūdu. Ja kļūdas tiek konstatētas, komisija tās izlabo.
1. **Pretendenta pienākumi un tiesības:**
	1. Pienākums iepirkuma komisijas noteiktajā termiņā sniegt atbildes uz iepirkuma komisijas pieprasījumiem.
	2. Pienākums segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
	3. Tiesības pirms piedāvājumu iesniegšanas termiņa beigām grozīt vai atsaukt iesniegto piedāvājumu. Ja pretendents groza piedāvājumu, tas iesniedz jaunu piedāvājumu ar atzīmi “GROZĪTAIS”. Tādā gadījumā komisija vērtē grozīto piedāvājumu.
	4. Tiesības ne vēlāk kā 6 (sešas) darba dienas pirms piedāvājumu iesniegšanas termiņa beigām pieprasīt iepirkuma komisijai papildus informāciju par iepirkuma procedūras norises kārtību un iepirkuma priekšmetu.
	5. Tiesības apstrīdēt iepirkuma komisijas lēmumu par Iepirkuma līguma slēgšanas tiesību piešķiršanu, sūdzību nosūtot SIA “Daugavpils ūdens” 10 dienu laikā no lēmuma publicēšanas dienas SIA “Daugavpils ūdens” mājas lapā internetā, kur izvietota informācija par iepirkumu.
2. **Iepirkuma komisijas pienākumi un tiesības:**
	1. Pienākums nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
	2. Tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti komisijai.
	3. Tiesības labot aritmētiskās kļūdas pretendenta piedāvājumā, informējot par to pretendentu.
	4. Tiesības pieaicināt atzinumu sniegšanai neatkarīgus ekspertus ar padomdevēja tiesībām.
	5. Pasūtītājs ir tiesīgs pārtraukt iepirkumu un neslēgt darījumu, ja tam ir objektīvs pamatojums.
	6. Tiesības izvēlēties nākamo piedāvājumu ar viszemāko cenu, ja izraudzītais pretendents atsakās slēgt darījumu ar pasūtītāju.
	7. Tiesības izdarīt grozījumus šajā iepirkuma procedūras nolikumā pirms piedāvājumu iesniegšanas termiņa beigām, publiskojot to saturu savā mājas lapā internetā [www.daugavpils.udens.lv](http://www.daugavpils.udens.lv) – informatīvajā daļā, sadaļā “Iepirkumi un mantas atsavināšana”, kā arī Daugavpils pašvaldības mājas lapā internetā [www.daugavpils.lv](http://www.daugavpils.lv)
3. pielikums – Tehniskā specifikācija uz 1 lapas.

2. pielikums – Pieteikuma dalībai iepirkuma procedūrā veidne uz 1 lapas.

3. pielikums – Pretendenta apliecinājuma veidne uz 2 lapām.

4. pielikums – Finanšu piedāvājuma sagatavošanas vadlīnijas un veidne uz 2 lapām.

5. pielikums – Iepirkuma līguma projekts uz 4 lapām.

1.pielikums

**Tehniskā specifikācija**

**„Kanalizācijas sūkņu staciju drupinātāju vadības skapju ar hidrostatiskajām mērīšanas ierīcēm piegāde”**

 **(identifikācijas Nr.DŪ-2017/14)**

1. Hidrostatiskajai līmeņa mērīšanas ierīcei (turpmāk -prece) jāatbilst sekojošām prasībām:

Līmeņa sensors un devējs izstrādāts kā spiediena sensors nepārtrauktai, hidrostatiskai līmeņa mērīšanai atklātos konteineros / rezervuāros ar sekojošo aprīkojumu:

* kompakts 2 kabeļu instruments bez papildus enerģijas;
* regulējama mērīšanas skala;
* sensors ar 42 mm diametru, iekļaujot nesošo trosi;
* bez eļļas keramiskā mērīšanas šūna;
* mērīšanas šūnas materiāls: nerūsošs tērauds 1.4435;
* signāla pārraide: 2 kabeļi 4..20mA;
* precizitāte +/- 0,2%
1. Piegādātājam ir jāuzstāda hidrostatiskā līmeņa mērīšanas ierīce sūkņu stacijas kanālā. Ierīcei jābūt uzstādītai pirms esošā smalcinātāja un jābūt pievienotai smalcinātāja kontroles panelim. Jānomaina esošā kontroles paneļa programma un jāuzstāda papildus detaļas kontroles smalcinātāja darba ciklos.
2. Garantijas nosacījumi: ražotāja garantija – ne mazāk kā 24 mēneši, garantijas termiņš uz uzstādīšanas darbiem – ne mazāk kā 24 mēneši.
3. Apmaksa – saskaņā ar piestādīto rēķinu 30 dienu laikā pēc katras preces piegādes un uzstādīšanas.
4. Piegādes un uzstādīšanas termiņš – visu preces apjomu (22 gab. skat.pielikumu) 12 mēnešu laikā pēc līguma spēkā stāšanas. Izpildītājs piegādā un uzstāda katra mēnesī ne mazāk kā 2 gab. preces.

2.pielikums

# PIETEIKUMS DALĪBAI IEPIRKUMA PROCEDŪRĀ

**<Norādīt iepirkuma procedūras nosaukumu un identifikācijas numuru>**

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

###### Informācija par pretendentu:

nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

faksa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

pretendenta pārstāvja

vārds, uzvārds, amats,

tā pilnvaras apliecinošs

dokuments \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ar šā pieteikuma iesniegšanu pretendents:

* piesakās piedalīties iepirkuma procedūrā *<iepirkuma procedūras nosaukums, identifikācijas Nr.>,*
* apņemas ievērot iepirkuma procedūras nolikuma prasības un piekrīt visiem tā noteikumiem;
* apliecina gatavību izpildīt pakalpojumu saskaņā ar Pasūtītāja prasībām iepirkuma procedūrā *<iepirkuma procedūras nosaukums, identifikācijas Nr.>* un veikt specifikācijā minēto preču piegādi un uzstādīšanu par finanšu piedāvājumā norādītajām cenām;
* apliecina, ka pretendenta saimnieciskā darbība nav apturēta vai pārtraukta, nav uzsākts process par pretendenta maksātnespēju vai bankrotu;
* atzīst sava piedāvājuma spēkā esamību līdz attiecīgā līguma noslēgšanai, bet ne ilgāk kā līdz \_\_\_\_\_\_\_\_\_*<norādīt piedāvājuma derīguma termiņu saskaņā ar nolikuma prasībām>,*
* apliecina, ka piekrīt nolikumam pievienotā līguma noteikumiem un ir gatavs līguma tiesību piešķiršanas gadījumā noslēgt līgumu ar pasūtītāju saskaņā ar nolikumam pievienotā līguma projekta noteikumiem;
* apliecina, ka nolikumam pievienotā līguma noteikumi ir saprotami un pieņemami;
* garantē, ka visa tā piedāvājumā sniegtā informācija un ziņas ir patiesas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, paraksts, atšifrējums)

3.pielikums

**PRETENDENTA APLIECINĀJUMS**

**<Norādīt iepirkuma procedūras nosaukumu un identifikācijas numuru>**

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

Ar šo pretendents \_\_\_\_\_\_\_\_\_\_\_\_\_\_\_\_\_\_\_ apliecina, ka attiecībā uz to **nepastāv** šādi Sabiedrisko pakalpojumu sniedzēju iepirkumu likuma (turpmāk – SPSIL) 48.panta pirmajā daļā minētie izslēgšanas nosacījumi:

1) pretendents vai persona, kura ir pretendenta valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem:

a) noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītajos noziedzīgajos nodarījumos,

b) kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, labuma prettiesiska pieprasīšana, pieņemšana vai došana, tirgošanās ar ietekmi,

c) krāpšana, piesavināšanās vai noziedzīgi iegūtu līdzekļu legalizēšana,

d) terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai,

e) cilvēku tirdzniecība,

f) izvairīšanās no nodokļu un tiem pielīdzināto maksājumu nomaksas;

2) ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem Pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

3) ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts;

4) pretendentam ir konkurenci ierobežojošas priekšrocības iepirkuma procedūrā, jo tas ir bijis iesaistīts vai ar to saistīta juridiskā persona ir bijusi iesaistīta iepirkuma procedūras sagatavošanā saskaņā ar SPSIL [22.panta](https://likumi.lv/ta/id/288730?&search=on#p22) trešo daļu, un to nevar novērst ar mazāk ierobežojošiem pasākumiem, un pretendents nevar pierādīt, ka tā vai ar to saistītas juridiskās personas dalība iepirkuma procedūras sagatavošanā neierobežo konkurenci;

5) pretendents ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros pretendentu ir atbrīvojusi no naudas soda vai samazinājusi naudas sodu;

6) pretendents ar kompetentās institūcijas lēmumu, prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu pārkāpumā, kas izpaužas kā:

a) vienas vai vairāku personu nodarbināšana, ja tām nav nepieciešamās darba atļaujas vai tās nav tiesīgas uzturēties Eiropas Savienības dalībvalstī,

b) personas nodarbināšana bez rakstveidā noslēgta darba līguma, normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu;

7) pretendents ir sniedzis nepatiesu informāciju, lai apliecinātu atbilstību šā apliecinājumā minētajiem noteikumiem vai saskaņā ar SPSIL noteiktajām un pretendentu kvalifikācijas prasībām, vai nav sniedzis prasīto informāciju.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, paraksts, atšifrējums)

4.pielikums

**FINANŠU PIEDĀVĀJUMA SAGATAVOŠANAS VADLĪNIJAS**

# iepirkuma procedūras

**„Kanalizācijas sūkņu staciju drupinātāju vadības skapju ar hidrostatiskajām mērīšanas ierīcēm piegāde”**

 **(identifikācijas Nr.DŪ-2017/14) ietvaros**

**1.** Veidne, kas aizpildīta saskaņā ar šo prasīto informāciju, veido finanšu piedāvājumu.

**2.** Pretendentam ir jāsagatavo finanšu piedāvājums un jāaizpilda visas veidnē norādītās pozīcijas attiecībā uz pakalpojumiem, kas tiks sniegti saskaņā ar tehnisko specifikāciju (**1.pielikums**). Pozīcijas iekļautām cenām jābūt attiecīgo pakalpojumu sniegšanas pilnām vērtībām, ieskaitot visas izmaksas, kas pretendentam varētu rasties, izpildot pakalpojumu līguma nosacījumus.

**3.** Pakalpojuma cenā, ko veido veidnes izmaksu pozīcijas, jābūt iekļautiem visiem plānotajiem izdevumiem par preču piegādi un uzstādīšanu, kas nepieciešami līguma izpildei pilnā apmērā un atbilstošā kvalitātē saskaņā ar LR normatīvajiem aktiem, atbildīgo institūciju prasībām un līguma noteikumiem, tai skaitā tehnisko specifikāciju.

**4.** Vienības cenā ir jāietver visas tādas tiešas un netiešas izmaksas, kas saistītas ar līguma prasību ievērošanu, piemēram, izpildes dokumentācijas sagatavošana un saskaņošana, transports, piegādes drošība, apsardze, vadība, darbinieku algas, nodokļi un nodevas, apdrošināšana, izdevumi darbiem un materiāliem, kuru izpilde vai pielietojums nepieciešams līguma pilnīgai un kvalitatīvai izpildei.

**5.** Visas izmaksas, kas attiecināmas uz attiecīgas preces piegādi un uzstādīšanu, ieskaitot tas, kuras minētas šo vadlīniju 4.punktā, jāsadala starp visām finanšu piedāvājuma kopsavilkuma summām.

**6.** Visas izmaksas jāizsaka *euro* (EUR) bez pievienotās vērtības nodokļa (PVN). Finanšu piedāvājuma izdevumu pozīcijas uzrādīt, kā arī vienību izmaksas un izmaksas kopā uz visu apjomu aprēķināt, cenu norādot **ar diviem cipariem aiz komata**.

**7.** **Vienības cenas ir fiksētas, tā nevar mainīties līguma izpildes laikā.**

**8.** Finanšu piedāvājums iesniedzams papīra formātā.

**9.** Iepirkuma procedūras laikā pretendentu var lūgt iesniegt detalizētāku piedāvājumā minēto cenu pozīciju atšifrējumu.

**10. Ja tehniskajā specifikācijā vai citos iepirkuma dokumentos ir minētas pretrunīgas prasībās, pretendentam ir jāplāno izdevumi un jāīsteno vienošanās izpilde, vadoties no stingrākām prasībām.**

**FINANŠU PIEDĀVĀJUMA VEIDNE**

# iepirkuma procedūras

**„Kanalizācijas sūkņu staciju drupinātāju vadības skapju ar hidrostatiskajām mērīšanas ierīcēm piegāde”**

 **(identifikācijas Nr.DŪ-2017/14) ietvaros**

***FINANŠU PIEDĀVĀJUMS***

***Finanšu piedāvājumā norādīto cenu pasūtītājs izmanto piedāvājumu izvēlei piegādes līguma noslēgšanai. Norādīto cenu piegādātājs nedrīkst pārsniegt visā līguma darbības laikā.***

|  |  |  |  |
| --- | --- | --- | --- |
| **Iepirkuma priekšmets** | **Daudzums** | **Cena EUR bez PVN par 1 gab.** | **Kopējā cena EUR bez PVN** |
| Kanalizācijas sūkņu staciju drupinātāju vadības skapis ar hidrostatistisko mērīšanas ierīci | **22 gab.** |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pārstāvja amats, paraksts, atšifrējums)

5. pielikums

|  |
| --- |
| **IEPIRKUMA LĪGUMS NR.\_\_\_\_\_\_\_\_\_\_** |
|  |
|  |
| Sabiedrība ar ierobežotu atbildību **„**Daugavpils ūdens**”**, reģistrācijas Nr.41503002432, adrese Ūdensvada ielā 3, Daugavpilī, Latvijā, LV-5401, tās valdes locekļa Ģirta Kolendo personā, kas rīkojas uz sabiedrības statūtu pamata (turpmāk – Pasūtītājs), no vienas puses,un*<komersanta firma, reģistrācijas numurs, adrese>*, *<pārstāvja amats, vārds, uzvārds>* personā, kas rīkojas uz *<pārstāvību apliecinošs dokuments>* pamata (turpmāk – Izpildītājs), no otras puses, turpmāk šā līguma tekstā kopā saukti par Pusēm un katrs atsevišķi par Pusi,pamatojoties uz iepirkuma procedūras par hidrostatisko līmeņa mērīšanas ierīču piegādi un uzstādīšanu Nr.\_\_\_\_\_\_\_\_\_\_\_\_ (turpmāk tekstā - Iepirkuma procedūra) rezultātiem, noslēdz šo līgumu (turpmāk tekstā – Līgums) par sekojošo.**1. LĪGUMA PRIEKŠMETS**Pamatojoties uz Pasūtītāja veiktās Iepirkuma procedūras tehniskās specifikācijas prasībām, Pasūtītājs pasuta, bet Izpildītājs piegādā un uzstāda Pasūtītājam piederošajos kanalizācijas sūkņu staciju drupinātājos hidrostatiskās līmeņa mērīšanas ierīces (turpmāk tekstā – Darbi).**2. LĪGUMA DARBĪBAS TERMIŅŠ**2.1. Līgums stājas spēkā ar tā abpusējas parakstīšanas dienu.2.1. Līgums darbojas līdz Pušu saistību pilnīgai izpildei.2.3. Jebkurai no Pusēm ir tiesības izbeigt Līgumu, ja otrā Puse nepilda Līguma noteikumus, rakstiski brīdinot par to otru Pusi 10 dienas iepriekš.**3. LĪGUMA SUMMA UN NORĒĶINU KĀRTĪBA**3.1. Saskaņā ar Līgumu izpildāmo Darbu kopējā vērtība (cena) bez pievienotas vērtības nodokļa (PVN) ir EUR *<summa cipariem un vārdiem>*, PVN <>% EUR *<summa cipariem un vārdiem>* apmērā, kopēja summa ar PVN EUR *<summa cipariem un vārdiem>* (turpmāk tekstā – Līguma summa). 3.2. Ne vēlāk kā ***30*** dienu laikā pēc kvalitatīvi un atbilstoši Pasūtītāja prasībām paveikto Darbu vai tās daļas izpildes, kā arī nodošanas-pieņemšanas akta parakstīšanas un rēķina saņemšanas dienas, Pasūtītājs pārskaita Izpildītāja bankas norēķinu kontā summu, kas ir vienāda ar izpildīto Darbu vai tās daļas vērtību (cenu).3.3. Izpildītājs izpilda Darbus par cenām, kādas noteiktas attiecīgajiem Darbiem šajā līgumā. Līgumā noteiktajās Darbu cenās ietilpst visa Izpildītājam maksājamā atlīdzība par attiecīgo Darbu izpildi, proti, visi Izpildītāja tiešie un netiešie izdevumi, kas saistīti ar Izpildītājam Līgumā pielīgto saistību izpildi.3.4. Ja Izpildītājs nepilda savas no Līguma izrietošas saistības, tas maksā līgumsodu 0,1% apmērā no Līguma summas par katru saistību izpildes nokavējuma dienu, bet ne vairāk kā 10% no Līguma summas.3.5. Ja Pasūtītājs nepilda savas no Līguma izrietošas saistības, tas maksā līgumsodu 0,1% apmērā no neizpildīto saistību vērtības par katru saistību izpildes nokavējuma dienu, bet ne vairāk kā 10% no neizpildīto saistību vērtības.3.6. Ja Izpildītājs nokavē savu no Līguma izrietošo saistību izpildi vairāk, nekā par 10 dienām un Pasūtītājs ir ierosinājis Līguma izbeigšanu, Izpildītājs maksā Pasūtītājam līgumsodu 10% apmērā no Līguma summas.3.7. Līguma 3.4. un 3.5.apakšpunktā noteiktā līgumsoda samaksa neatbrīvo Puses no līgumsaistību izpildes.3.8. Pasūtītājam ir tiesības ieturēt aprēķināto līgumsodu no jebkurām Izpildītājam izmaksājamām summām.3.9. Līguma 3.4., 3.5. un 3.6.apakšpunktā noteiktie līgumsodi nav uzskatāmi par zaudējumu atlīdzību.**4. DARBU IZPILDES VIETA UN KĀRTĪBA, DARBU NODOŠANAS UN PIEŅEMŠANAS KĀRTĪBA, KVALITĀTES ATBILSTĪBAS PĀRBAUDE**4.1. Izpildītājs izpilda visus tos un tikai tos Darbus, kurus Pasūtītājs ir pasūtījis.4.2. Izpildītājs izpilda Pasūtītāja pasūtītos un tā prasībām atbilstošus Darbus **12 (divpadsmit) mēnešu laikā**  no Līguma spēkā stāšanās dienas.4.3. Izpildītājam ir tiesības sadalīt Darbu izpildi pa daļām, uzstādot hidrostatiskās līmeņa mērīšanas ierīces atsevišķajos Pasūtītājam piederošajos kanalizācijas sūkņu staciju drupinātājos, ievērot, ka **minimālais 1 (vienā) Līguma darbības mēnesī ar ierīcēm aprīkojamo drupinātāju skaits nav mazāks par 2 (diviem)**.4.4. Darbu izpildes vieta ir attiecīgu Pasūtītājam piederošo kanalizācijas sūkņu staciju atrašanās vieta.4.5. Izpildītājs izpilda Darbus, izmantojot savā rīcībā esošo darbaspēku, darbarīkus, ierīces, iekārtas, līdzekļus, transportlīdzekļus.4.6. Pēc Darbu vai to daļas izpildes Izpildītājs nodod, bet Pasūtītājs pieņem Darbus vai to daļu. Darbu vai to daļas nodošana un pieņemšana notiek Pasūtītāja pārstāvja klātbūtnē, piedaloties Izpildītājapārstāvim. Par konkrētu Darbu vai to daļas nodošanas laiku Izpildītājs informē Pasūtītāju rakstiski vismaz 3 (trīs) darba dienas iepriekš.4.7. Par atklātiem Darbu trūkumiem vai savstarpējām pretenzijām Darbu vai to daļas nodošanas un pieņemšanas laikā tiek sastādīts defektu akts.4.8. Darbu vai to daļas, kas atzīti par izpildītiem atbilstoši Līguma noteikumiem, izpildi apliecina Pasūtītāja un Izpildītāja parakstīts attiecīgo Darbu vai to daļas nodošanas-pieņemšanas akts, kurā tiek norādīts veikto Darbu vai to daļas uzskaitījums (apraksts). 4.9. Izpildītājs izpilda Darbus kvalitatīvi, tas ir – atbilstoši Līguma noteikumiem, saskaņā ar Latvijas Republikā spēkā esošajiem normatīvajiem aktiem, kā arī ievērojot attiecīgas profesijas labāko praksi, nodrošinot kanalizācijas sūkņu staciju drupinātāju un tajos uzstādīto hidrostatisko līmeņa mērīšanas ierīču saskaņotu kopīgu darbību.4.10. Nekvalitatīvi vai Līguma noteikumiem neatbilstoši veiktie Darbi vai to daļa netiek pieņemti un netiek apmaksāti līdz konstatēto neatbilstību novēršanai un attiecīgo Darbu vai to daļas pieņemšanai no Pasūtītāja puses.4.11. Ja Darbu vai to daļas nodošanas un pieņemšanas laikā jebkura no Pusēm konstatē, ka Darbi vai to daļa ir izpildīti nekvalitatīvi vai citādi neatbilst Līguma nosacījumiem, Izpildītājs novērš šo trūkumu 3 dienu laikā no tā atklāšanas dienas. Atklāto trūkumu novēršana neatbrīvo Izpildītāju no Līguma 4.2. un 4.3.apakšpunktā mīnētā termiņa ievērošanas.4.12. Izpildītājam ir pienākums 20 dienu laikā novērst arī tādus trūkumus Darbos, kuru kvalitāti vai atbilstību Pasūtītāja prasībām nav bijis iespējams pārbaudīt un konstatēt Darbu vai to daļas nodošanas un pieņemšanas brīdī, gadījumā ja tos konstatē 30 dienulaikā no nodošanas-pieņemšanas akta abpusējās parakstīšanas dienas.**5. GARANTIJA**5.1. Garantija ir Izpildītāja apliecinājums, ka Izpildītāja atbilstoši Pasūtītāja prasībām izpildīto Darbu rezultātiem garantijas periodā būs bez defekta, tas ir, saglabās lietošanas īpašības, drošumu, izpildījumu un kvalitāti.5.2. Saskaņā ar Līguma nosacījumiem un atbilstoši Pasūtītāja prasībām Izpildītāja izpildīto Darbu rezultātu garantijas periods ir 24 mēnešino nodošanas-pieņemšanas akta parakstīšanas dienas.5.3. Ja garantijas periodā Darbu rezultātiem rodas jebkādi defekti vai bojājumi, kuriem par iemeslu kļuva no Pasūtītāja neatkarīgie apstākļi un par kuru rašanos nav vainojams Pasūtītāja personāls, Izpildītājam ir pienākums 20 dienu laikā no pretenzijas nosūtīšanas dienas tos novērst, atgriežot Darbu rezultātiem normālas, Pasūtītāja prasībām atbilstošas īpašības (turpmāk tekstā – Garantijas darbi). Garantijas darbu laikā Izpildītājs nodrošina Pasūtītājam iespēju netraucēti un nepārtraukti veikt savu saimniecisku darbību, ja tās veikšana ir atkarīga no kvalitatīvu Pasūtītāja prasībām atbilstošo Darbu rezultātu pastāvēšanas.**6. PUŠU TIESĪBAS UN PIENĀKUMI**6.1. Izpildītājs apņemas:6.1.1. kvalitatīvi izpildīt Darbus atbilstošiPasūtītāja prasībām, ievērojot attiecīgās nozares un profesijas labo praksi;6.1.2. nodot Pasūtītājam īpašumā Darbu kontrolējošās iestādes vai citas institūcijas izsniegtos dokumentus, kas apliecina Darbu atbilstību noteiktiem standartiem, izskaidrot Darbu rezultātu saglabāšanas un drošības noteikumus, kā arī izsniegt Pasūtītājam citus dokumentus, kuri tam varētu būt noderīgi Darbu rezultātu lietošanas vai ekspluatācijas laikā (sertifikāti, darba instrukcijas u.c.); 6.1.3. pēc kvalitatīvās Darbu izpildes nodot Darbus Pasūtītājam, parakstot nodošanas-pieņemšanas aktu.6.2. Pasūtītājs apņemas:6.2.1. norēķināties ar Izpildītāju, samaksājot tam Darbu vērtību (cenu) par kvalitatīvi, atbilstoši Pasūtītāja prasībām izpildītiem Darbiem Līgumā noteiktajā termiņā un kārtībā;6.2.2. nelikt Izpildītājam šķēršļus Līguma nosacījumu izpildei;6.2.3. pieņemt Darbus, parakstot Izpildītāja iesniegto nodošanas-pieņemšanas aktu, ja Izpildītājs ir izpildījis Darbus kvalitatīvi, bez defektiem, trūkumiem un atbilstoši Pasūtītāja prasībām.**7. STRĪDU IZSKATĪŠANAS KĀRTĪBA UN CITI NOSACĪJUMI**7.1. Līguma izpildes laikā radušos strīdus Puses risina vienojoties vai, ja vienošanās nav iespējama, strīdu izskata tiesā Latvijas Republikā spēkā esošajos normatīvajos aktos noteiktajā kārtībā.7.2 Līguma gaitu kontrolē Pasūtītāja norīkots pārstāvis – *<amats, vārds, uzvārds, tālruņa numurs, e-pasta adrese>*. Par pārstāvja maiņu Pasūtītājs informē Izpildītāju rakstveidā.7.3. Līgumu prioritātes secībā veido šādi dokumenti, kuri ir daļa no Līguma:1. [a. šīs iepirkuma līgums;
2. b. Iepirkuma procedūras tehniskā specifikācija;
3. c. Pielikumi:
* – Iepirkuma procedūras laikā Izpildītāja sniegtā precizējošā informācija;
* – Iepirkuma procedūras laikā Pasūtītāja sniegtā precizējošā informācija;
1. d. Izpildītāja piedāvājums;
2. e. Izpildītāja pārstāvja pilnvaras apliecinošā dokumenta kopija;
* f. Veidnes:
* – pieņemšanas-nodošanas akta veidne;
* – defektu akta veidne.

Pielikumi ir prioritāri tikai attiecībā uz dokumentu, ko tie groza.][[1]](#footnote-1)7.4. Izpildītājs apzinās, ka starp Pasūtītāju un slēgto akciju sabiedrību (UAB) „EKOTAKAS”, reģistrācijas Nr.135450524, adrese Savanorių prospektā 435, Kauņā, Lietuvas Republikā, 23.02.2017. ir noslēgta vienošanās par servisa pakalpojumu sniegšanu smalcinātāju (drupinātāju) tehniskā stāvokļa uzturēšanai darbam derīgā kārtībā (turpmāk – Vienošanās). Izpildītājs ir iepazinies ar Vienošanās saturu un to pilnīgi izprot.7.5. Izpildītājs apliecina, ka Darbu izpilde un to rezultātu pastāvēšana nerada šķēršļus turpināt Vienošanās izpildi, neizdarot tajā būtisko nosacījumu grozījumus. Ja Darbu izpilde un to rezultātu pastāvēšana rada šķēršļus turpināt Vienošanās izpildi, neizdarot tajā būtisko nosacījumu grozījumus, Izpildītājs maksā Pasūtītājam līgumsodu EUR 200 (divi simti *euro*) apmērā par katru kanalizācijas sūkņu staciju, kuru skar minēto šķēršļu pastāvēšana. Šajā Līguma apakšpunktā noteiktais līgumsods nav uzskatāms par zaudējumu atlīdzību.7.6. Līgums sastādīts latviešu valodā, divos eksemplāros ar vienādu juridisku spēku, no kuriem viens glabājas pie Pasūtītāja, otrs pie Izpildītāja, katrs eksemplārs uz *<lapu skaits>* lapām.7.7. Ar Līguma parakstīšanu Pušu pārstāvji apliecina, ka viņiem ir visas tiesības uzņemties Līgumā noteiktās saistības un pienākumus, kā arī dod apsolījumu pildīt visus Līgumā paredzētos nosacījumus. |
|  |
| **PASŪTĪTĀJS:**SIA „Daugavpils ūdens”Ūdensvada iela 3, Daugavpils, LatvijaPasta indekss: LV-5401Reģ.Nr.41503002432PVN kods: LV41503002432Banka: Swedbank ASBankas kods: HABALV22 Konts: LV65 HABA 0001 4080 5086 0**Pasūtītāja vārdā:****SIA „Daugavpils ūdens”**valdes loceklis Ģirts Kolendo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums | **IZPILDĪTĀJS:** *<komersanta firma>**<adrese>*Pasta indekss: *<Pasta indekss>*Reģ.Nr. *<Reģ.Nr.>*PVN kods: *<PVN kods>*Banka: *<banka>*Bankas kods: *<bankas kods>*Konts: *<konta numurs>***Izpildītāja vārdā:*****<komersanta firma>****<pārstāvja amats, vārds, uzvārds>* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums  |

1. Līgumā ietilpstošo dokumentu saraksts var mainīties atkarībā no situācijas [↑](#footnote-ref-1)